CELEX: 31981R1292
Language: ro
Date: 1981-05-12 00:00:00
Title: Regulamentul (CEE) nr. 1292/81 al comisiei din 12 mai 1981 de stabilire a standardelor de calitate pentru praji, pătlăgele vinete și dovlecei

03/Volumul 04
            
            
               RO
            
            
               Jurnalul Ofícial al Uniunii Europene
            
            
               29
            
         31981R1292
   
               L 129/38
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1292/81 AL COMISIEI
   
   din 12 mai 1981
   de stabilire a standardelor de calitate pentru praji, pătlăgele vinete și dovlecei
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 1035/72 al Consiliului din 18 mai 1972 privind organizarea comună a piețelor în sectorul fructelor și legumelor (1), modificat ultima dată de Regulamentul (CEE) nr. 1116/81 (2), în special articolul 2 alineatul (2),
   întrucât Regulamentul (CEE) nr. 1208/79 (3) și Regulamentul (CEE) nr. 1315/80 (4) au adăugat prajii și, respectiv, pătlăgelele vinete și dovleceii în anexa I la Regulamentul (CEE) nr. 1035/72 privind produsele care trebuie distribuite proaspete către consumatori și sunt reglementate de standarde de calitate;
   întrucât este necesară stabilirea standardelor de calitate pentru aceste produse;
   întrucât standardele se aplică la toate nivelurile de comercializare; întrucât transportul pe o distanță lungă, depozitarea pe o anumită perioadă sau diversele operații de manipulare la care sunt supuse produsele pot duce la deteriorarea acestora din cauza evoluției biologice sau a caracterului lor mai mult sau mai puțin perisabil; întrucât, din acest motiv, trebuie ținut cont de asemenea deteriorări când se aplică standardele la nivelurile de comercializare ulterioare expedierii;
   întrucât măsurile stabilite în prezentul regulament sunt în concordanță cu avizul Comitetului de gestionare pentru fructe și legume,
   ADOPTĂ PREZENTUL REGULAMENT:
   Articolul 1
   (1)   Standardele de calitate pentru praz (subpoziția ex 07.01 IJ din Tariful Vamal Comun), pătlăgele și dovlecei (subpoziția ex 07.01 T din Tariful Vamal Comun) sunt stabilite în anexele I, II și III la prezentul regulament.
   (2)   Aceste standarde se aplică în toate stadiile de comercializare conform condițiilor prevăzute în Regulamentul (CEE) nr. 1035/72.
   Totuși, în stadiile de după expediere, produsul poate să prezinte conform standardelor prevăzute,
   
               —
            
            
               o diminuare a prospețimii și a turgescenței și/sau
            
         
               —
            
            
               o ușoară deteriorare datorită evoluției lor și caracterului lor mai mult sau mai puțin perisabil.
            
         Articolul 2
   Prezentul regulament intră în vigoare după 30 de zile de la data publicării în Jurnalul Oficial al Comunităților Europene.
   
   Se aplică de la:
   
               —
            
            
               1 august 1981 pentru praz;
            
         
               —
            
            
               1 iulie 1981 pentru pătlăgele și dovlecei.
            
         
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 mai 1981.
      
         
            Pentru Comisie
         
         Poul DALSAGER
         
         
            Membru al Comisiei
         
      
   
   
      (1)  JO L 118, 20.5.1972, p. 1.
   
      (2)  JO L 118, 30.4.1981, p. 1.
   
      (3)  JO L 153, 21.6.1979, p. 1.
   
      (4)  JO L 134, 31.5.1980, p. 20.
   ANEXA I
   STANDARDE DE CALITATE PENTRU PRAZ
   I.   DEFINIȚIA PRODUSULUI
   Acest standard se aplică pentru varietățile de praz cultivate din Allium porrum L., destinate livrării în stare proaspătă consumatorilor, cu excepția prazului pentru prelucrare industrială.
   II.   DISPOZIȚII PRIVIND CALITATEA
   Scopul standardului este definirea cerințelor de calitate a prazului după preparare și ambalare.
   A.   Cerințe minime
   În toate clasele, sub rezerva dispozițiilor speciale și a toleranțelor acordate, prazul trebuie să fie:
   
               —
            
            
               întreg (această cerință nu se aplică, totuși, rădăcinilor și capetelor de frunze, care pot fi tăiate);
            
         
               —
            
            
               proaspăt ca aspect, cu frunzele ofilite și veștejite îndepărtate;
            
         
               —
            
            
               nu foarte maturizat (sub rezerva dispozițiilor speciale din clasa III);
            
         
               —
            
            
               sănătos: produsele afectate de deteriorare și putreziciune și neadecvate pentru consum sunt excluse;
            
         
               —
            
            
               curat, practic fără materii străine vizibile, cu excepția rădăcinilor, pe care poate fi pământ;
            
         
               —
            
            
               fără umezeală externă anormală, „uscat” în mod adecvat, dacă a fost spălat;
            
         
               —
            
            
               fără gust și/sau miros străin.
            
         Când frunzele sunt tăiate, ele trebuie să fie tăiate îngrijit.
   Stadiul de dezvoltare și condiția prazului trebuie să fie astfel încât să asigure:
   
               —
            
            
               rezistența la transport și manipulare; și
            
         
               —
            
            
               sosirea în condiții satisfăcătoare la locul de destinație.
            
         B.   Clasificare
   Prazul este clasificat în trei clase definite mai jos:
   
               (i)
            
            
               
                  Clasa I
               
               Prazul din această clasă trebuie să fie de calitate bună. Totuși, poate avea defecte superficiale ușoare cu condiția ca acestea să nu deterioreze aspectul general, calitățile de păstrare și prezentarea produsului.
               Partea albă a prazului trebuie să reprezinte cel puțin o treime din totalul lungimii sau jumătate din teacă.
            
         
               (ii)
            
            
               
                  Clasa II
               
               Această clasă cuprinde prazul care nu poate fi inclus în clasa I, dar satisface cerințele minime specificate anterior.
               Partea albă a prazului trebuie să reprezinte cel puțin o pătrime din totalul lungimii sau o treime din teacă.
            
         
               (iii)
            
            
               
                  Clasa III
                   (1)
               
               Această clasă cuprinde prazul care nu poate fi inclus în clase superioare, dar satisface cerințele minime specificate pentru clasa II.
               Totuși, el poate să prezinte:
               
                           —
                        
                        
                           tulpină înflorită, dacă aceasta nu îl face mai puțin consumabil;
                        
                     
                           —
                        
                        
                           defecte de colorație și urme ușoare de lovituri;
                        
                     
                           —
                        
                        
                           urme de rugină;
                        
                     
                           —
                        
                        
                           urme ușoare de pământ.
                        
                     
         III.   DISPOZIȚII PRIVIND CALIBRAREA
   
               (i)
            
            
               Calibrarea este determinată de diametrul măsurat în unghi drept față de axa de deasupra bulbului.
               Diametrul minim este fixat la 10 mm.
            
         
               (ii)
            
            
               Pentru clasa I, diametrul celui mai mare praz în același pachet sau legătură nu trebuie să fie mai mare decât de două ori diametrul celui mai mic.
            
         IV.   DISPOZIȚII PRIVIND TOLERANȚELE
   Următoarele toleranțe în legătură cu calitatea și mărimea sunt permise pentru produse care nu satisfac cerințele din clasele indicate în fiecare pachet.
   A.   Toleranța de calitate
   
               (i)
            
            
               
                  Clasa I
               
               10 % din numărul sau greutatea prajilor care nu satisfac cerințele pentru clasa I, dar corespund clasei II sau care, în mod excepțional, intră în cadrul toleranțelor pentru acea clasă.
            
         
               (ii)
            
            
               
                  Clasa II
               
               10 % din numărul sau greutatea prajilor care nu satisfac nici cerințele pentru clasa II, nici cerințele minime, cu excepția produselor afectate de putreziciune, cu urme serioase de lovituri sau alte deteriorări ce îi fac necorespunzători pentru consum.
            
         
               (iii)
            
            
               
                  Clasa III
               
               15 % din numărul sau greutatea prajilor care nu satisfac nici cerințele pentru clasa III, nici cerințele minime, cu excepția produselor afectate de putreziciune, cu urme serioase de lovituri sau alte deteriorări ce îi fac necorespunzători pentru consum.
            
         B.   Toleranța privind calibrul
   Pentru toate clasele, 10 % din numărul sau greutatea prajilor care nu este conform cu diametrul minim cerut sau, în cazul prajilor din clasa I, cu cerința de uniformitate.
   V.   DISPOZIȚII PRIVIND PREZENTAREA
   A.   Uniformitatea
   Conținutul fiecărui pachet sau al fiecărei legături trebuie să fie uniform și să conțină praz de aceeași origine, calitate și mărime (atunci când, pentru acest criteriu, este prevăzută uniformitatea) și cu aproape aceeași colorație și dezvoltare.
   În cazul clasei III este suficient ca originea să fie uniformă.
   Partea vizibilă a conținutului fiecărui pachet sau al fiecărei legături trebuie să fie reprezentativă pentru întregul conținut.
   B.   Prezentarea
   Prazul trebuie să fie prezentat după cum urmează:
   
               —
            
            
               într-un aranjament ordonat în pachet;
            
         
               —
            
            
               sau în legături, ambalate sau nu.
            
         C.   Ambalarea
   Prazul trebuie să fie ambalat astfel încât să fie protejat în mod corespunzător.
   Materialele folosite în interiorul ambalajului trebuie să fie noi, curate și de calitate pentru evitarea oricărei deteriorări interne sau externe a produsului. Folosirea materialelor, în special a hârtiei sau a etichetelor care poartă specificații comerciale este permisă cu condiția ca tipărirea sau etichetarea să fie făcută cu vopsea sau adeziv netoxic.
   Ambalajele nu trebuie să conțină nici o materie străină.
   VI.   DISPOZIȚII PRIVIND MARCAREA
   Fiecare pachet sau fiecare legătură livrată vrac trebuie să poarte următoarele indicații lizibile, de neșters și vizibile din exterior.
   A.   Identificarea
   
               ambalatorul
               și/sau expeditorul
            
            
               numele și adresa sau marca codului emisă sau acceptată oficial
            
         B.   Natura produsului
   
               —
            
            
               „Praz”, dacă conținutul nu este vizibil din exterior.
            
         C.   Originea produsului
   
               —
            
            
               țara de origine și, opțional, regiunea în care a fost cultivat sau numele național, regional sau local al zonei.
            
         D.   Specificații comerciale
   
               —
            
            
               clasa;
            
         
               —
            
            
               numărul de legături (pentru praz ambalat în legături și compactat).
            
         E.   Marca oficială de control (opțional)
   Când prazul este pus împachetat, aceste specificații trebuie grupate pe aceeași parte.
   
      (1)  Clasă suplimentară prevăzută la articolul 2 alineatul (1) din Regulamentul (CEE) nr. 1035/72. Aplicarea acestei clase de calitate sau a cerințelor ei se face sub rezerva unei decizii luate în conformitate cu articolul 4 alineatul (1) din același regulament.
   ANEXA II
   STANDARDE DE CALITATE PENTRU PĂTLĂGELE
   I.   DEFINIȚIA PRODUSULUI
   Acest standard se aplică pentru varietățile de pătlăgele vinete cultivate din Solanum melongena L. var. esculentum, insanum și ovigerum, pentru a fi furnizate proaspete consumatorilor, fiind excluse pătlăgelele vinete pentru prelucrare industrială.
   În funcție de forma pătlăgelelor vinete, se face o distincție între:
   
               —
            
            
               pătlăgele vinete alungite;
            
         
               —
            
            
               pătlăgele vinete rotunde.
            
         II.   DISPOZIȚII PRIVIND CALITATEA
   Scopul standardului este definirea cerințelor de calitate după preparare și ambalare.
   A.   Cerințe minime
   În toate clasele, sub rezerva dispozițiilor speciale pentru fiecare clasă și a toleranțelor permise, pătlăgelele vinete trebuie să fie:
   
               —
            
            
               întregi;
            
         
               —
            
            
               proaspete ca aspect;
            
         
               —
            
            
               tari;
            
         
               —
            
            
               sănătoase: sunt excluse produsele afectate de putreziciune și deteriorare, neadecvate pentru consum;
            
         
               —
            
            
               curate, fără materii străine vizibile;
            
         
               —
            
            
               prevăzute cu caliciu și peduncul care pot prezenta ușoare deteriorări;
            
         
               —
            
            
               dezvoltate suficient, fără miez fibros sau lemnos și fără semințe prea dezvoltate (sub rezerva dispozițiilor speciale pentru clasa III);
            
         
               —
            
            
               fără umezeală externă anormală;
            
         
               —
            
            
               fără gust și/sau miros străin.
            
         Stadiul de dezvoltare și condiția pătlăgelelor vinete trebuie să fie astfel încât să asigure:
   
               —
            
            
               rezistența la transport și manipulare; și
            
         
               —
            
            
               sosirea în condiții satisfăcătoare la locul de destinație.
            
         B.   Clasificarea
   Pătlăgelele vinete sunt clasificate în trei clase definite mai jos:
   
               (i)
            
            
               
                  Clasa I
               
               Pătlăgelele vinete din această clasă trebuie să fie de calitate bună și să prezinte caracteristicile soiului respectiv. De asemenea, ele nu trebuie să fie arse de soare. Totuși, pot avea următoarele defecte superficiale, cu condiția ca acestea să nu deterioreze aparența generală, calitatea, conservarea sau prezentarea produsului:
               
                           —
                        
                        
                           ușoare defecte de formă;
                        
                     
                           —
                        
                        
                           ușoare decolorări la bază;
                        
                     
                           —
                        
                        
                           ușoare urme de lovituri cu condiția ca acestea să nu acopere mai mult de 3 cm2.
                        
                     
         
               (ii)
            
            
               
                  Clasa II
               
               Această clasă cuprinde pătlăgelele vinete care nu pot fi incluse în clasa I, dar satisfac cerințele minime specificate anterior. Cu condiția să aibă caracteristicile esențiale privind calitatea și prezentarea, ele pot avea următoarele mici defecte:
               
                           —
                        
                        
                           defecte de formă;
                        
                     
                           —
                        
                        
                           defecte de colorare;
                        
                     
                           —
                        
                        
                           ușoare arsuri de soare nu mai mari de 4 cm2;
                        
                     
                           —
                        
                        
                           ușoare defecte superficiale de uscare cu condiția să nu acopere mai mult de 4 cm2.
                        
                     
         
               (iii)
            
            
               Clasa III (1)
               
               Această clasă cuprinde pătlăgelele vinete care nu pot fi incluse în clase superioare, dar satisfac cerințele minime specificate pentru clasa II.
               Totuși, ele pot:
               
                           —
                        
                        
                           să fie ușor fibroase;
                        
                     
                           —
                        
                        
                           să prezinte multe semințe;
                        
                     
                           —
                        
                        
                           să prezinte arsuri de soare mai mici de 6 cm2;
                        
                     
                           —
                        
                        
                           să prezinte defecte superficiale vindecate cu condiția ca acestea să fie mai mici de 6 cm2.
                        
                     
         III.   DISPOZIȚII PRIVIND CALIBRAREA
   Calibrarea este determinată:
   
               —
            
            
               fie de diametrul maxim în zona mediană pe axa longitudinală;
            
         
               —
            
            
               fie de greutate.
            
         A.   Pentru calibrarea după diametru, diametrul minim este de 40 mm pentru pătlăgelele vinete alungite și 70 mm pentru cele rotunde.
   Diferența între pătlăgelele vinete cele mai mici și cele mai mari din același pachet nu trebuie să depășească:
   
               —
            
            
               20 mm pentru pătlăgelele vinete alungite;
            
         
               —
            
            
               25 mm pentru pătlăgelele vinete rotunde.
            
         B.   Pentru calibrarea după greutate, greutatea minimă este de 100 g. Următoarea scală trebuie respectată:
   
               —
            
            
               100 la 300 g cu o diferență maximă de 75 g între cele mai mici și cele mai mari pătlăgele din același pachet;
            
         
               —
            
            
               300 la 500 g cu o diferență maximă de 100 g între cele mai mici și cele mai mari pătlăgele din același pachet;
            
         
               —
            
            
               peste 500 g cu o diferență maximă de 250 g între cele mai mici și cele mai mari pătlăgele din același pachet.
            
         Respectarea scalei de mărime este obligatorie pentru clasa I. În plus, pătlăgelele vinete alungite trebuie să aibă o lungime minimă, fără peduncul, de 80 mm.
   IV.   DISPOZIȚII PRIVIND TOLERANȚELE
   Următoarele toleranțe în legătură cu calitatea și mărimea sunt permise pentru produse care nu satisfac cerințele din clasele indicate.
   A.   Toleranța de calitate
   
               (i)
            
            
               
                  Clasa I
               
               10 % din numărul sau greutatea pătlăgelelor vinete care nu satisfac cerințele pentru clasa I, dar corespund clasei II sau, în mod excepțional, intră în cadrul toleranțelor pentru acea clasă.
            
         
               (ii)
            
            
               
                  Clasa II
               
               10 % din numărul sau greutatea pătlăgelelor vinete care nu satisfac nici cerințele pentru clasa II, nici cerințele minime, cu excepția produselor afectate de putreziciune, lovituri puternice, fisuri nevindecate sau alte deteriorări care le fac necorespunzătoare pentru consum.
            
         
               (iii)
            
            
               
                  Clasa III
               
               15 % din numărul sau greutatea pătlăgelelor vinete care nu satisfac nici cerințele pentru clasa III, nici cerințele minime, cu excepția produselor afectate de putreziciune, lovituri puternice, fisuri nevindecate sau alte deteriorări care le fac necorespunzătoare pentru consum.
            
         B.   Toleranța de mărime
   
               (i)
            
            
               
                  Clasa I
               
               10 % din numărul sau greutatea pătlăgelelor vinete care respectă dimensiunea imediat inferioară sau superioară celei scrise pe ambalaj.
            
         
               (ii)
            
            
               
                  Clasa II și III
               
               10 % din numărul sau greutatea pătlăgelelor vinete care nu respectă dimensiunea minimă. Oricum, toleranța nu se aplică la pătlăgelele vinete al căror diametru este cu mai mult de 5 mm sub diametrul minim sau, în cazul calibrării după greutate, la pătlăgelele vinete care cântăresc mai puțin de 90 g.
            
         V.   DISPOZIȚII PRIVIND PREZENTAREA
   A.   Uniformitatea
   Conținutul fiecărui pachet trebuie să fie uniform și să conțină pătlăgele de aceeași origine, tip comercial, calitate și mărime (în cazul în care calibrarea este obligatorie) și cu aproape aceeași dezvoltare și colorație.
   În ceea ce privește clasa III, este suficient ca originea și tipul comercial să fie uniforme.
   Pătlăgelele vinete alungite dintr-un pachet trebuie să fie suficient de uniforme în ceea ce privește lungimea.
   Partea vizibilă a conținutului fiecărui pachet trebuie să fie reprezentativă pentru întregul conținut.
   B.   Ambalarea
   Pătlăgelele vinete trebuie să fie ambalate astfel încât să fie protejate în mod corespunzător.
   Materialele folosite în interiorul ambalajului trebuie să fie noi, curate și de calitate pentru evitarea oricărei deteriorări interne sau externe a produsului. Folosirea materialelor, în special a hârtiei sau etichetelor care poartă specificații comerciale, este permisă cu condiția ca tipărirea și etichetarea să fie făcute cu o vopsea sau adeziv netoxic. Ambalajele nu trebuie să conțină nici o materie străină.
   VI.   DISPOZIȚII PRIVIND MARCAREA
   Fiecare ambalaj trebuie să poarte următoarele specificații cu litere grupate pe aceeași parte, lizibile, de neșters și vizibile din exterior.
   A.   Identificarea
   
               ambalatorul
               și/sau expeditorul
            
            
               mumele și adresa sau marca codului emisă sau acceptată oficial
            
         B.   Natura produsului
   
               —
            
            
               „Pătlăgele vinete” dacă conținutul nu este vizibil din exterior;
            
         
               —
            
            
               numele varietății (opțional).
            
         C.   Originea produsului
   
               —
            
            
               țara de origine și, opțional, regiunea în care a fost cultivat sau numele național, regional sau local al locului.
            
         D.   Specificații comerciale
   
               —
            
            
               clasa;
            
         
               —
            
            
               calibrul (dacă este cazul) exprimat:
               
                           —
                        
                        
                           fie prin diametru maxim și minim, atunci când calibrarea se face după diametru;
                        
                     
                           —
                        
                        
                           fie prin greutate maximă și minimă, atunci când calibrarea se face după greutate.
                        
                     
         E.   Marca oficială de control (opțional).
   
   
      (1)  Clasă suplimentară prevăzută la articolul 2 alineatul (1) din Regulamentul (CEE) nr. 1035/72. Aplicarea acestei clase calitative sau a câtorva dintre cerințele sale se face sub rezerva unei decizii luate în conformitate cu articolul 4 alineatul (1) din același regulament.
   ANEXA III
   STANDARDE DE CALITATE PENTRU DOVLECEI
   I.   DEFINIȚIA PRODUSULUI
   Acest standard se aplică dovleceilor recoltați tineri și fragezi, înainte ca semințele să devină tari, din varietățile cultivate din Cucurbita pepo L. (1), destinați livrării în stare proaspătă consumatorilor, cu excepția dovleceilor pentru prelucrare industrială.
   II.   DISPOZIȚII PRIVIND CALITATEA
   Scopul acestui standard este definirea cerințelor de calitate după preparare și ambalare.
   A.   Cerințe minime
   În toate clasele, sub rezerva dispozițiilor speciale și a toleranțelor acordate, dovleceii trebuie să fie:
   
               —
            
            
               întregi, incluzând o tulpină care poate avea defecte ușoare;
            
         
               —
            
            
               cu aspect proaspăt;
            
         
               —
            
            
               tari;
            
         
               —
            
            
               sănătoși; sunt excluse produsele afectate de putreziciune sau deteriorare, nepotrivite pentru consum;
            
         
               —
            
            
               fără defecte cauzate de insecte sau alți paraziți;
            
         
               —
            
            
               fără cavități;
            
         
               —
            
            
               fără fisuri;
            
         
               —
            
            
               curați, fără materii străine vizibile;
            
         
               —
            
            
               dezvoltați suficient, fără ca semințele să fie tari (sub rezerva dispozițiilor speciale pentru clasa III);
            
         
               —
            
            
               fără umezeală externă anormală;
            
         
               —
            
            
               fără gust și/sau miros străin.
            
         Starea și condiția dovleceilor trebuie să fie astfel încât să permită:
   
               —
            
            
               rezistența la transport și manipulare; și
            
         
               —
            
            
               sosirea în condiții satisfăcătoare la locul de destinație.
            
         B.   Clasificarea
   Dovleceii sunt clasificați în trei clase definite mai jos:
   
               (i)
            
            
               
                  Clasa I
               
               Dovleceii din această clasă trebuie să fie de calitate bună și să prezinte caracteristicile varietății. Ei pot, totuși, să prezinte următoarele defecte, cu condiția ca acestea să nu afecteze aspectul general, calitatea, conservarea și prezentarea produsului:
               
                           —
                        
                        
                           mici defecte de formă;
                        
                     
                           —
                        
                        
                           mici defecte de colorare;
                        
                     
                           —
                        
                        
                           mici fisuri vindecate ale cojii.
                        
                     Dovleceii trebuie să includă o tulpină de maximum 3 cm lungime.
            
         
               (ii)
            
            
               
                  Clasa II
               
               Această clasă cuprinde dovlecei care nu pot fi incluși în clasa I, dar satisfac cerințele minime specificate anterior.
               Cu condiția să prezinte calitățile esențiale de calitate și prezentare, ei pot avea următoarele defecte:
               
                           —
                        
                        
                           defecte de formă;
                        
                     
                           —
                        
                        
                           defecte de decolorare;
                        
                     
                           —
                        
                        
                           arsuri de soare ușoare;
                        
                     
                           —
                        
                        
                           mici fisuri vindecate ale cojii, cu condiția ca acestea să nu împiedice conservarea lor.
                        
                     
         
               (iii)
            
            
               
                  Clasa III
                   (2)
               
               Această clasă cuprinde dovlecei care nu pot fi incluși în clase superioare dar satisfac cerințele minime specificate pentru clasa II. Totuși, ei pot să prezinte:
               
                           —
                        
                        
                           semințe dezvoltate;
                        
                     
                           —
                        
                        
                           ușoare urme de pământ.
                        
                     
         III.   DISPOZIȚII PRIVIND CALIBRAREA
   Calibrarea dovleceilor este determinată:
   
               —
            
            
               fie de lungime;
            
         
               —
            
            
               fie de greutate.
            
         
               (a)
            
            
               Pentru calibrarea după lungime, aceasta din urmă este măsurată între joncțiunea tulpinii și capătul fructului, respectându-se următoarea scală:
               
                           —
                        
                        
                           de la 7 cm la 14 cm inclusiv;
                        
                     
                           —
                        
                        
                           de la 14 cm (exclusiv) la 21 cm (inclusiv);
                        
                     
                           —
                        
                        
                           de la 21 cm (exclusiv) la 30 cm.
                        
                     
         
               (b)
            
            
               Pentru calibrarea după greutate, trebuie să fie respectată următoarea scală:
               
                           —
                        
                        
                           de la 50 g la 100 g (inclusiv);
                        
                     
                           —
                        
                        
                           de la 100 g (exclusiv) la 225 g (inclusiv);
                        
                     
                           —
                        
                        
                           de la 225 g (exclusiv) la 450 g.
                        
                     
         Respectarea acestei scale nu este obligatorie pentru clasa III.
   IV.   DISPOZIȚII PRIVIND TOLERANȚELE
   Următoarele toleranțe în privința calității și a mărimii sunt permise pentru produse care nu satisfac cerințele din clasele indicate.
   A.   Toleranța de calitate
   
               (i)
            
            
               
                  Clasa I
               
               10 % din numărul sau greutatea dovleceilor care nu satisfac cerințele pentru clasa I, dar corespund celor pentru clasa II sau, în mod excepțional, intră în limitele de toleranță pentru această clasă.
            
         
               (ii)
            
            
               
                  Clasa II
               
               10 % din numărul sau greutatea dovleceilor care nu satisfac nici cerințele pentru clasa II, nici cerințele minime, cu excepția produselor afectate de putreziciune, lovituri serioase, fisuri nevindecate sau alte deteriorări care le fac necorespunzătoare pentru consum.
            
         
               (iii)
            
            
               
                  Clasa III
               
               15 % din numărul sau greutatea dovleceilor care nu satisfac nici cerințele pentru clasa III, nici cerințele minime, cu excepția produselor afectate de putreziciune, lovituri serioase, fisuri nevindecate sau alte deteriorări care le fac necorespunzătoare pentru consum.
            
         B.   Toleranța de calibru
   
               (i)
            
            
               
                  Clasa I și II
               
               10 % din numărul sau greutatea dovleceilor care corespund dimensiunii imediat inferioare sau superioare celei înscrise pe ambalaj. Totuși, această toleranță se aplică numai produselor a căror dimensiune sau greutate diferă cu maximum 10 % față de limitele specificate
            
         
               (ii)
            
            
               
                  Clasa III
               
               10 % din numărul sau greutatea dovleceilor a căror dimensiune sau greutate diferă cu maximum 10 % față de limitele specificate
            
         V.   DISPOZIȚII PRIVIND PREZENTAREA
   A.   Uniformitatea
   Conținutul fiecărui pachet trebuie să fie uniform și să conțină doar dovlecei de aceeași origine, calitate și mărime (atunci când calibrarea este obligatorie) și cu aproape aceeași colorație și dezvoltare.
   În ceea ce privește clasa III, este suficient ca originea să fie uniformă.
   Partea vizibilă a conținutului pachetului trebuie să fie reprezentativă pentru întregul conținut.
   B.   Ambalarea
   Dovleceii trebuie să fie ambalați astfel încât să fie protejați în mod corespunzător.
   Materialele folosite în interiorul ambalajului trebuie să fie noi, curate și de calitate pentru evitarea oricărei deteriorări interne sau externe a produsului. Folosirea materialelor, în special a hârtiei sau etichetelor care poartă specificații comerciale, este permisă cu condiția ca tipărirea să fie făcută cu o vopsea sau adeziv netoxic.
   Ambalajele nu trebuie să conțină nici o materie străină.
   VI.   DISPOZIȚII PRIVIND MARCAREA
   Fiecare ambalaj trebuie să poarte următoarele specificații cu litere grupate pe aceeași parte, lizibile, de neșters și vizibile din exterior.
   A.   Identificarea
   
               ambalatorul
               și/sau expeditorul
            
            
               numele și adresa sau marca codului emis sau acceptat oficial.
            
         B.   Natura produsului
   
               —
            
            
               „Dovlecei” dacă conținutul nu este vizibil din exterior.
            
         C.   Originea produsului
   – țara de origine și, opțional, regiunea în care a fost cultivat sau numele național, regional sau local al zonei.
   D.   Specificații comerciale
   
               —
            
            
               clasa;
            
         
               —
            
            
               calibrul (dacă este cazul) exprimat:
               
                           —
                        
                        
                           fie prin dimensiuni maxime și minime, atunci când calibrarea se face după lungime
                        
                     
                           —
                        
                        
                           fie prin greutate maximă și minimă, atunci când calibrarea se face după greutate.
                        
                     
         E.   Marca oficială de control (opțional).
   
   
      (1)  Dovleceii având semințe puternic dezvoltate, numiți „marrows” în Regatul Unit și Irlanda, nu sunt reglementați de acest standard.
   
      (2)  Clasă suplimentară prevăzută la articolul 2 alineatul (1) din Regulamentul (CEE) nr. 1035/72. Aplicarea acestei clase calitative sau a câtorva dintre cerințele ei se face sub rezerva unei decizii luate conform articolului 4 alineatul (1) din același regulament.